

**REPUBLIKA HRVATSKA**

**VARAŽDINSKA ŽUPANIJA**

**Upravni odjel za proračun**

**i javnu nabavu**

KLASA: 612-01/24-01/4

URBROJ: 2186-09-25-55

Varaždin, 25. lipnja 2025. godine

**POZIV NA DOSTAVU PONUDA**

**u postupku jednostavne nabave usluge**

**Tehničko ispitivanje i istražni radovi na građevini: Kaštel-dvorac Nova Bela (Bela I)**

Naručitelj: Varaždinska županija, Franjevački trg 7, 42 000 Varaždin

**Evidencijski broj jednostavne nabave:** 02/15-2025/10

**Varaždin, lipanj 2025.**SADRŽAJ

[1. OPĆI PODACI 3](#_Toc201740604)

[1.1. Podaci o naručitelju 3](#_Toc201740605)

[1.2. Služba/osoba zadužena za komunikaciju s ponuditeljima 3](#_Toc201740606)

[1.3. Vrsta postupka nabave 3](#_Toc201740607)

[1.4. Procijenjena vrijednost nabave 3](#_Toc201740608)

[1.5. Vrsta ugovora o nabavi 3](#_Toc201740609)

[2. PODACI O PREDMETU NABAVE 3](#_Toc201740610)

[2.1. Predmet nabave 3](#_Toc201740611)

[2.2. Opis i količina predmeta nabave 4](#_Toc201740612)

[2.3. Mjesto i rok pružanja usluge 4](#_Toc201740613)

[3. OSNOVE ZA ISKLJUČENJE GOSPODARSKOG SUBJEKTA 4](#_Toc201740614)

[3.1. Kažnjavanje 5](#_Toc201740615)

[3.2. Neplaćene dospjele porezne obveze i obveze za mirovinsko i zdravstveno osiguranje 6](#_Toc201740616)

[4. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI) 7](#_Toc201740617)

[4.1. Sposobnost za obavljanje profesionalne djelatnosti 7](#_Toc201740618)

[5. PODACI O PONUDI 7](#_Toc201740619)

[5.1. Sadržaj i način izrade ponude 7](#_Toc201740620)

[5.2. Način dostave ponuda i/ili izmjena/dopuna ponuda 8](#_Toc201740621)

[5.3. Dopustivost dostave ponuda elektroničkim putem 8](#_Toc201740622)

[5.4. Dopustivost varijanti ponuda 8](#_Toc201740623)

[5.5. Način određivanja cijene ponude 8](#_Toc201740624)

[5.6. Kriterij za odabir ponude 9](#_Toc201740625)

[5.7. Rok valjanosti ponude 9](#_Toc201740626)

[6. OSTALE ODREDBE 9](#_Toc201740627)

[6.1. Odredbe koje se odnose na zajednicu gospodarskih subjekata 9](#_Toc201740628)

[6.2. Odredbe koje se odnose na podugovaratelje 9](#_Toc201740629)

[6.3. Jamstva 10](#_Toc201740630)

[6.4. Izmjena, dopuna i povlačenje ponude 10](#_Toc201740631)

[6.5. Datum, vrijeme i mjesto dostave i otvaranja ponuda 11](#_Toc201740632)

[6.6. Izuzetno niska ponuda 11](#_Toc201740633)

[6.7. Pojašnjenje i upotpunjavanje ponude 11](#_Toc201740634)

[6.8. Razlozi za odbijanje ponuda 11](#_Toc201740635)

[6.9. Provjera ponuditelja 11](#_Toc201740636)

[6.10. Donošenje obavijesti o odabiru ili poništenju 12](#_Toc201740637)

[6.11. Tajnost dokumentacije gospodarskih subjekata 12](#_Toc201740638)

[6.12. Rok, način i uvjeti plaćanja 12](#_Toc201740639)

[6.13. Ugovor 13](#_Toc201740640)

[6.14. Komunikacija s naručiteljem 13](#_Toc201740641)

[PRILOG I. Ponudbeni list 14](#_Toc201740642)

[PRILOG II. Ogledni primjerak Izjave o nekažnjavanju 17](#_Toc201740643)

# OPĆI PODACI

## Podaci o naručitelju

**Varaždinska županija**, Franjevački trg 7, 42 000 Varaždin, OIB: 15877210917.

Odgovorna osoba naručitelja: župan Anđelko Stričak.

## Služba/osoba zadužena za komunikaciju s ponuditeljima

Upravni odjel za proračun i javnu nabavu, Marina Ivančević

Franjevački trg 7, Varaždin,

broj telefona: 042 390 531

Internetska adresa: www.varazdinska-zupanija.hr

E-mail: [nabava@vzz.hr](mailto:nabava@vzz.hr)

Gospodarski subjekti mogu najkasnije dva dana prije isteka roka za dostavu ponuda zahtijevati dodatne informacije i objašnjenja vezana uz Poziv na dostavu ponuda (dalje u tekstu: „Poziv“). Naručitelj će odgovor objaviti na isti način kao i osnovni Poziv.

Naručitelj može, na vlastitu inicijativu, najkasnije dva dana prije isteka roka za dostavu ponuda, izmijeniti poziv. Naručitelj će izmjenu poziva objaviti na isti način kao i osnovni poziv.

* 1. Vrsta postupka nabave**:** postupak jednostavne nabave temeljem Pravilnika o provedbi postupaka jednostavne nabave od 29. studenog 2022. godine („Službeni vjesnik Varaždinske županije“ br. 110/22.).
  2. Procijenjena vrijednost nabave: 24.000,00 eura bez PDV-a.
  3. Vrsta ugovora o nabavi: Ugovor o nabavi usluge.

# PODACI O PREDMETU NABAVE

## Predmet nabave

Predmet nabave je usluga tehničkog ispitivanja i istražnih radova na građevini: Kaštel-dvorac Nova Bela (Bela I). Dvorac Bela I zaštićeno je kulturno dobro pod brojem Z-1070 i nalazi se na području grada Novog Marofa. Ishođenje posebnih uvjeta od nadležnog Konzervatorskog odjela za istraživačke radove u obvezi su Naručitelja.

Istraživanja se provode na dvorcu i pomoćnoj građevini.

Usluga uključuje istraživanje, analizu i dokumentaciju za:

**a) Utvrđivanje slojeva, dimenzija i vrste materijala**

Utvrđivanje slojeva, dimenzija i vrste materijala pojedinih konstrukcija

* minimalni broj uzorkovanja: 6

Utvrđivanje mehaničkih svojstava materijala konstruktivnih elemenata

* minimalni broj uzorkovanja: 15

**Ispitivanje mehaničkih karakteristika drvene konstrukcije**

**Elaborat o provedenim istražnim radovima**

**b) Određivanje dimenzija temelja i karakteristika temeljnog tla**

Kod geotehničkih istraživanja minimalni broj traženih sondažnih jama:

* kod dvorca: 7
* pomoćna građevina: 1

Iskop se izvodi do donje temeljne kote ili najviše do 2 metra

Minimalni broj traženih sondažnih bušotina:

* kod dvorca: 4
* pomoćna građevina: 1

Bušenje do dubine 8 metara

**Geomehanički elaborat**

Podloga za ovu nabavu je Mišljenje glede mehaničke otpornosti i stabilnosti postojeće građevine Kaštel-dvorca Nova Bela (Bela I) koju je izradio STA-KON d.o.o., Varaždin, OIG: Nikola Šebrek dipl. ing. građ., travanj 2025. (dalje u tekstu: Mišljenje). U Mišljenju su dane smjernice za potrebna ispitivanja u svrhu utvrđivanja pogodnosti obnove i sanacije:

1. ispitati kvalitetu ugrađenog materijala od opeke i kamena

2. ispitati drvenu građu krovišta i stropnih konstrukcija

3. ispitati širinu i dubinu temelja i materijala od kojih su izrađeni temelji

4. napraviti geomehanički elaborat

Navedeno Mišljenje nalazi se u prilogu ovog Poziva. Naručitelj se obvezuje dostaviti i drugu dokumentaciju s kojom raspolaže, a koja je potrebna za obavljanje tražene usluge.

Elaborati se dostavljaju elektroničkim putem s e-potpisom ili osobnom dostavom u 3 primjerka.

Usluga se izrađuje prema svim važećim zakonskim i podzakonskim aktima uz angažiranje svih potrebnih ovlaštenih stručnjaka.

Zainteresiranim gospodarskim subjektima omogućen je razgled dvorca uz najavu i dogovor termina u dane 27. 6. 2025. (petak), 30. 6. 2025. (ponedjeljak) i 1. 7. 2025. (utorak). Kontakt adresa za najavu barem dan ranije željenog termina: [sandra.malenica@vzz.hr](mailto:sandra.malenica@vzz.hr) (Sandra Malenica).

## Opis i količina predmeta nabave

Detaljan opis i točna količina predmeta nabave nalazi se u Troškovniku koji se nalazi u prilogu ovog Poziva (Prilog III.).

Predmet nabave nije podijeljen na grupe.

CPV: 71356000-Tehničke usluge

## Mjesto i rok pružanja usluge

Mjesto pružanja usluge: Bela 1, Novi Marof.

Zadani rok izvršenja usluge je do 15. rujna 2025. godine.

# OSNOVE ZA ISKLJUČENJE GOSPODARSKOG SUBJEKTA

Traženi dokazi mogu se priložiti u izvorniku, u ovjerenoj ili neovjerenoj preslici i svi dokazi moraju biti na hrvatskom jeziku ili prevedeni na hrvatski jezik.

Prije donošenja Obavijesti o odabiru Naručitelj može od najpovoljnijeg ponuditelja zatražiti dostavu izvornika ili ovjerenih preslika dokumenata koji su traženi. Naručitelj može tražiti dopunu i/ili pojašnjenje ponude.

Naručitelj će isključiti gospodarski subjekt ukoliko postoje sljedeći razlozi za isključenje:

## Kažnjavanje

1. Ako je gospodarski subjekt koji **ima poslovni nastan u RH** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je **državljanin RH** pravomoćnom presudom osuđena za:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

**–** članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

2. je gospodarski subjekt koji **nema poslovni nastan u RH** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja **nije državljanin RH** pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je u ponudi dostaviti izjavu. Izjavu može dati osoba po zakonu ovlaštena za zastupanje gospodarskog subjekta za sebe, gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzor gospodarskog subjekta.

Odgovarajućom izjavom za gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH smatrat će se i popunjena izjava iz Priloga II. ovog poziva. Ukoliko se Izjava daje za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzor gospodarskog subjekta, isto treba navesti u izjavi.

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

## Neplaćene dospjele porezne obveze i obveze za mirovinsko i zdravstveno osiguranje

Naručitelj je obvezan isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u RH, ako gospodarski subjekt ima poslovni nastan u RH, ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Iznimnojavni naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz gore navedenog gospodarski subjekt u ponudi dostavlja potvrdu Porezne uprave o stanju duga koja ne smije biti starija od 30 dana računajući od dana objave Poziva.

Razdoblje isključenja gospodarskog subjekta kod kojeg su ostvarene navedene osnove za isključenje iz postupka nabave je dvije godine od dana dotičnog događaja.

**Okolnosti u vezi obveznih razloga isključenja utvrđuju se za sve članove zajednice gospodarskih subjekata pojedinačno te za sve podugovaratelje.**

# KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)

## Sposobnost za obavljanje profesionalne djelatnosti

Ponuditelj mora biti upisan u sudski, obrtni, strukovni ili drugi odgovarajući registar u državi njegova poslovnog nastana. U svrhu dokazivanja kriterija iz ove točke, Ponuditelj nije obvezan dostavljati nikakav dokaz u ponudi već će ispunjavanje uvjeta sposobnosti Naručitelj provjeriti uvidom u javno dostupne registre. U slučaju postojanja sumnje ili nejasnoća, Naručitelj zadržava pravo zatražiti dodatne dokumente u tijeku pregleda i ocjene ponude.

* 1. **Tehnička i stručna sposobnost**

Ponuditelj mora imati na raspolaganju minimalno jednog stručnjaka s iskustvom u izradi minimalno dva geomehanička elaborata. Ponuditelj u ponudi dostavlja Izjavu o raspolaganju nominiranog/nominiranih stručnjaka iz koje je vidljivo prethodno iskustvo ili kojoj je priložen životopis.

Nominirani stručnjak se obvezuje sudjelovati u izvršavanju usluge. Ukoliko će tijekom izvršavanja usluge biti potreba zamjena stručnjaka, Naručitelj će zamjenu odobriti samo ako novi stručnjak udovoljava istim uvjetima kao i stručnjak kojeg mijenja.

# PODACI O PONUDI

## Sadržaj i način izrade ponude

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Propisani tekst poziva ne smije se mijenjati i nadopunjavati.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponudi je potrebno priložiti popunjeni Ponudbeni list koji se nalazi u privitku ovog poziva kao Prilog I.

Ponudi je potrebno priložiti potpisani i ovjereni Troškovnik koji se nalazi u privitku ovog poziva kao Prilog III.

Ponuda mora sadržavati sve dokaze ponuditelja o nepostojanju osnova za isključenje gospodarskog subjekta te dokazi o udovoljavanju uvjeta sposobnosti.

Ponuda mora biti uvezana u cjelinu na način koji onemogućava naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova, a ponuditelj mora u sadržaju ponude navesti od koliko se dijelova sastoji ponuda.

Stranice ponude obavezno moraju biti numerirane, a označavaju se na sljedeći način:

- ukupan broj stranica kroz redni broj stranice (npr. 24/1) ili redni broj stranice kroz ukupan broj stranica (npr. 1/24).

Kad je ponuda sastavljena od više dijelova, stranice se označuju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.

Ponuda treba biti uvezena jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti pečat ponuditelja.

Ponuda se predaje u izvorniku. Ponuda se piše neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju biti, uz navod datuma ispravka, potvrđeni pravovaljanim potpisom ovlaštene osobe ponuditelja.

## Način dostave ponuda i/ili izmjena/dopuna ponuda

Ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave i naznakom **"ne otvaraj".**

Na omotu ponude mora biti oznaka sljedećeg izgleda:

**NA PREDNJOJ STRANICI OMOTNICE:**

Naziv i adresa dostave: Varaždinska županija, Franjevački trg 7, 42 000 Varaždin

Postupak nabave: Tehničko ispitivanje i istražni radovi na građevini: Kaštel-dvorac Nova Bela (Bela I)

Evidencijski broj: 02/15-2025/10

**„NE OTVARAJ“**

**NA POLEĐINI ILI U GORNJEM LIJEVOM KUTU OMOTNICE**:

Naziv i adresa ponuditelja/članova zajednice gospodarskih subjekata

Ako omotnica nije zapečaćena i označena u skladu s odredbama ovog članka, Naručitelj neće snositi odgovornost u slučaju da se ponuda zagubi, krivo ili prerano otvori te ne evidentira na otvaranju ponuda.

Omotnice se moraju dostaviti na navedeni naslov **VARAŽDINSKA ŽUPANIJA, Franjevački trg 7, 42 000 Varaždin** do **roka za dostavu ponuda**.

Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Omotnice dostavljene ili zaprimljene nakon isteka roka biti će vraćene ponuditelju neotvorene.

Svaka pravodobno dostavljena ponuda upisuje se u Upisnik o zaprimanju ponuda te dobiva redni broj prema redoslijedu zaprimanja. Ponude se otvaraju prema rednom broju iz Upisnika o zaprimanju ponuda.

## Dopustivost dostave ponuda elektroničkim putem

Nije dopušteno dostavljanje ponude elektroničkim putem.

## Dopustivost varijanti ponuda

Nisu dopuštene varijante ponude.

## Način određivanja cijene ponude

Jedinična cijena uključuje sav trošak mehanizacije, putnih troškova, dnevnica i sav rad stručnjaka potrebnih za uredno ispunjenje svih ugovorenih obveza. Na pružatelju usluge je obveza i odgovornost da organizira tim stručnjaka iz svih područja koja su obuhvaćena uslugom i za koje smatra da su potrebni za kvalitetno pružanje usluge.

Ponuditelji ispisuju Troškovnik u cijelosti, u protivnom, ponuda će se odbiti.

U ponudbenom listu ponuditelji obvezno upisuju cijenu ukupne količine predmeta nabave, identičnu cijeni upisanoj u troškovniku.

Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku.

Cijena se iskazuje u eurima, piše se brojkama bez PDV-a, PDV se iskazuje posebno, a na označenom mjestu u Ponudbenom listu i Troškovniku, iskazuje se s PDV–om.

Jedinična cijena pojedine stavke troškovnika bez PDV-a je nepromjenjiva za vrijeme trajanja ugovora. Cijena mora biti iskazana sa dva decimalna mjesta.

Ako ponuditelj nije u sustavu poreza na dodanu vrijednost ili se na uslugu ne primjenjuje porez na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

## Kriterij za odabir ponude

Kriterij za odabir ponude je najniža cijena.

## Rok valjanosti ponude

Rok valjanosti ponude ne može biti kraći od 30 dana od dana isteka roka za dostavu ponuda.

# OSTALE ODREDBE

* 1. Odredbe koje se odnose na zajednicu gospodarskih subjekata

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Ponuda zajednice gospodarskih subjekata mora sadržavati podatke o svakom članu zajednice, kako je određeno obrascem Dodatak Ponudbenom listu, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem.

U slučaju nuđenja zajedničke ponude, članovi zajednice gospodarskih subjekata obvezni su dokazati da ne postoje osnove za isključenje ponuditelja i uvjeti sposobnosti na način kako je opisano u točkama 3. i 4. ovog Poziva.

Ponuditelj koji je samostalno dostavio ponudu ne smije istodobno sudjelovati u zajedničkoj ponudi.

Naručitelj neposredno plaća svakom članu zajednice za onaj dio ugovora koji je on izvršio, ako zajednica ne odredi drugačije.

## Odredbe koje se odnose na podugovaratelje

Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni dio)

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja).

Ako je gospodarski subjekt dio ugovora dao u podugovor, dostavljeni podaci će biti navedeni u ugovoru.

Sudjelovanje podugovaratelja ne utječe na odgovornost ugovaratelja za izvršenje ugovora.

Ako se dio ugovora daje u podugovor, tada za uslugu koju će obaviti podugovatelj, Naručitelj neposredno plaća podugovaratelju. Odabrani ponuditelj mora svom računu priložiti račune svojih podugovaratelja koje je prethodno potvrdio.

Ugovaratelj može tijekom izvršenja ugovora Naručitelja zahtijevati odobrenje za:

* promjenu podugovaratelja za onaj dio ugovora koji je prethodno dao u podugovor,
* preuzimanje izvršenja dijela ugovora koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora bez poreza na dodanu vrijednost, neovisno o tome je li prethodno dao dio ugovora u podugovor ili ne.

Ukoliko ugovaratelj zatraži od Naručitelja promjenu podugovaratelja ili uvođenje jednog ili više novih podugovaratelja, mora Naručitelju dostaviti podatke iz ove točke za novog podugovaratelja.

Ako ponuditelj ne dostavi podatke o podugovaratelju smatra se da će cjelokupni predmet nabave izvršiti samostalno.

## Jamstva

* + 1. **Jamstvo za ozbiljnost ponude**

Jamstvo za ozbiljnost ponude iznosi 400,00 eura. Jamstvo se u obliku novčanog pologa uplaćuje na žiro račun naručitelja HR4423600001800005007, s pozivom na broj HR 68 7307-OIB ponuditelja.

Dokaz o uplaćenom pologu ponuditelj dostavlja u svojoj ponudi, a neizvršenje uplate novčanog pologa, smatrat će se neotklonjivim nedostatkom ponude.

Naručitelj može polagati pravo na iznos jamstva za ozbiljnost ponude u slučaju da ponuditelj odustane od svoje ponude u roku njezine valjanosti, dostavi neistinite podatke ili ne dostavi izvornike ili ovjerene preslike traženih dokumenata, ne prihvati ispravak računske pogreške, ne dostavi jamstvo za uredno ispunjenje ugovora te ukoliko odbije potpisati ugovor.

Neiskorišteno jamstvo naručitelj vraća na žiro račun ponuditelja po završetku postupka jednostavne nabave, a odabranom ponuditelju nakon potpisivanja ugovora.

* + 1. **Jamstvo za uredno ispunjenje ugovora**

Odabrani ponuditelj je obvezan u roku od 10 dana od dana sklapanja ugovora dostaviti jamstvo za uredno ispunjenje ugovora u obliku solemnizirane zadužnice ili bjanko zadužnice ovjerene kod javnog bilježnika, sukladno propisima o ovrsi, u vrijednosti 10% ugovorenog iznosa bez poreza na dodanu vrijednost.

Odabrani ponuditelj jamstvo predaje Naručitelju, a ukoliko ne postupi po prethodno navedenom, Naručitelj ima pravo raskinuti ugovor i naplatiti jamstvo za ozbiljnost ponude te zahtijevati naknadu cjelokupne štete koju je zbog toga pretrpio.

Jamstvo za uredno ispunjenje ugovora naplatit će se u slučaju povrede ugovorenih obveza.

Neovisno o sredstvima jamstva koje je Naručitelj odredio ovom točkom Poziva ponuditelj **može** kao jamstvo dati novčani polog u traženom iznosu. U tom slučaju ponuditelj je obvezan novčani polog uplatiti na žiro račun Naručitelja HR4423600001800005007, s pozivom na broj 68 7307-OIB ponuditelja.

## Izmjena, dopuna i povlačenje ponude

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude. U tom slučaju ponuditelj može istovremeno zahtijevati povrat svoje neotvorene ponude. Ponuda se ne smije mijenjati ili povući nakon isteka roka za dostavu ponuda.

## Datum, vrijeme i mjesto dostave i otvaranja ponuda

Rok za dostavu ponuda je **3. srpnja 2025. godine do 10:00 sati.**

Ponude se dostavljaju na adresu: Varaždinska županija, Franjevački trg 7, 42000 Varaždin, a neposredno se mogu predati u županijsku pisarnicu, **do 3. srpnja 2025. godine do 10:00 sati.**

**Otvaranje ponuda nije javno.**

## Izuzetno niska ponuda

Ako je u ponudi iskazana izuzetno niska cijena ponude ili pojedine jedinične cijene što dovodi u sumnju mogućnosti izvršenja predmeta nabave, naručitelj može odbiti takvu ponudu. Prije odbijanja ili prihvaćanja takve ponude naručitelj će pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora.

## Pojašnjenje i upotpunjavanje ponude

U postupku pregleda i ocjene ponuda naručitelj može pozvati ponuditelja da pojašnjenjem ili upotpunjavanjem u vezi s traženim dokumentima uklone pogreške, nedostatke ili nejasnoće koje se mogu ukloniti ili pojasne pojedine elemente ponude u dijelu koji se odnosi na ponuđeni predmet nabave.

Ukoliko se u postupku pregleda i ocjene ponuda uoči računska pogreška, Naručitelj će istu ispraviti i pozvati ponuditelja da prihvati ispravak računske pogreške.

Za upotpunjavanje ponuda i prihvat ispravka računske pogreške ponuditeljima se daje primjereni rok.

## Razlozi za odbijanje ponuda

Na osnovu rezultata pregleda i ocjene ponuda, naručitelj je obvezan odbiti:

* Ponudu ponuditelja koji nije dostavio jamstvo za ozbiljnost ponude, odnosno ako dostavljeno jamstvo nije valjano,
* Ponudu ponuditelja koji nije dokazao svoju sposobnost u skladu s pozivom na dostavu ponuda i odredbama Pravilnika o provedbi postupaka jednostavne nabave,
* Ponudu koja nije cjelovita,
* Ponudu koja je suprotna odredbama poziva na dostavu ponuda,
* Ponudu u kojoj cijena nije iskazana u apsolutnom iznosu,
* Ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* Ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,
* Ponudu koja ne ispunjava uvjete vezane za svojstva predmeta nabave,
* Ponudu za koju ponuditelj nije pisanim putem prihvatio ispravak računske pogreške,
* Ponude ponuditelja koji je dostavio dvije ili više ponuda u kojima je ponuditelja i/ili član zajednice gospodarskih subjekata,
* Ponudu koja sadrži štetne odredbe,
* Ponudu za koju naručitelj osnovano smatra da nije rezultat tržišnog natjecanja,
* Izuzetno nisku ponudu, ako objašnjenje ili dostavljeni dokazi zadovoljavajuće ne objašnjavaju nisku predloženu razinu cijene ili troškova.

## Provjera ponuditelja

Nakon rangiranja ponuda prema kriteriju za odabir ponuda, a prije donošenja obavijesti o odabiru, naručitelj **može** od najpovoljnijeg gospodarskog subjekta s kojim namjerava sklopiti ugovor zatražiti dostavu izvornika ili ovjerenih preslika svih onih dokumenata koji su bili traženi, a koja izdaju nadležna tijela. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovno dostaviti.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenta, ali njima gospodarski subjekt mora dokazati da i dalje ispunjava uvjete koje je naručitelj odredio u postupku nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio naručitelj, naručitelj će isključiti takvog ponuditelja odnosno odbiti njegovu ponudu. U tom slučaju naručitelj će ponovno izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio, odnosno ponuditelja čiju je ponudu odbio te pozvati novog najpovoljnijeg ponuditelja na dostavu traženog.

## Donošenje obavijesti o odabiru ili poništenju

Na osnovi rezultata pregleda i ocjene ponuda Naručitelj donosi obavijest o odabiru ili poništenju.

O ishodu nadmetanja Naručitelj će donijeti obavijest u pisanom obliku u roku od 15 dana od dana isteka roka za dostavu ponude te će istu dostaviti svim ponuditeljima koji su sudjelovali u predmetnom nadmetanju.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditelju.

## Tajnost dokumentacije gospodarskih subjekata

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju koje su ti podaci tajni.

Gospodarski subjekt ne smije označiti tajnom podatke o jediničnim cijenama, iznosima pojedinih stavki, cijeni ponude te podatke iz ponude u vezi s kriterijima za odabir ekonomski najpovoljnije ponude.

## Rok, način i uvjeti plaćanja

Predujam je isključen, kao i traženje sredstava osiguranja plaćanja.

Usluga će se platiti u 4 rate, u roku 30 dana od dana zaprimanja e-računa.

* **Prva**rata, uz dostavu izvješća o izvršenim istraživanjima za dio a) iz točke 2.1. Predmet nabave ovog Poziva (u iznosu cijene iz troškovnika redni broj 1. i 2.).
* **Druga**rata, uz dostavu izvješća o izvršenim istraživanjima za dio b) iz točke 2.1. Predmet nabave ovog Poziva (u iznosu cijene iz troškovnika redni broj 4.).
* **Treća**rata, uz dostavu elaborata za dio a) iz točke 2.1. Predmet nabave ovog Poziva (u iznosu cijene iz troškovnika redni broj 3.).
* **Četvrta**rata, uz dostavu elaborata  za dio b) iz točke 2.1. Predmet nabave ovog Poziva (u iznosu cijene iz troškovnika redni broj 5.).

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi. Sukladno članku 7. Zakona o elektroničkom izdavanju računa u javnoj nabavi, Naručitelj će plaćanje vršiti isključivo na temelju e-računa te je Izvršitelj obvezan izdavati i slati elektroničke račune i prateće isprave sukladno europskoj normi.

**Naručitelj je u sustavu PDV-a stoga je potrebno prije ispostavljanja računa provjeriti zakonsku obvezu prijenosa porezne obveze.**

## Ugovor

Odabrani ponuditelj je dužan s Naručiteljem sklopiti Ugovor, u skladu s uvjetima određenima u Pozivu i odabranom ponudom.

Ugovor će se dopuniti odredbama koje se odnose na podugovaratelje ukoliko ponuditelj namjerava dio ugovora dati u podugovor.

## Komunikacija s naručiteljem

Sva komunikacija između naručitelja i gospodarskih subjekata mora biti u pisanom obliku i na hrvatskom jeziku.

VARAŽDINSKA ŽUPANIJA

# PRILOG I. Ponudbeni list

**PONUDBENI LIST**

|  |  |  |
| --- | --- | --- |
| 1. | Naziv i sjedište naručitelja: | VARAŽDINSKA ŽUPANIJA  Franjevački trg 7, 42000 Varaždin  OIB : 15877210917 |
|  | **Zajednica gospodarskih subjekata (zaokružiti)** | **DA NE** |
| 2. | Podaci o ponuditelju/članu zajednice gospodarskih subjekata ovlaštenog za komunikaciju s naručiteljem[[1]](#footnote-1): |  |
| 2.1. | Naziv ponuditelja: |  |
|  | Sjedište ponuditelja |  |
|  | Adresa ponuditelja |  |
|  | OIB |  |
|  | Broj računa |  |
|  | Navod o tome je li ponuditelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
| 3. | Predmet nabave | **Tehničko ispitivanje i istražni radovi na građevini: Kaštel-dvorac Nova Bela (Bela I)** |
| 4. | Podaci o podugovarateljima i podaci o dijelu ugovora o jednostavnoj nabavi, ako se dio ugovora o jednostavnoj nabavi daje u podugovor |  |
|  | Naziv i sjedište podugovaratelja |  |
|  | Adresa podugovaratelja |  |
|  | OIB |  |
|  | Broj računa |  |
|  | Navod o tome je li podugovaratelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba podugovaratelja |  |
|  | Broj telefona |  |
|  | Podatak o dijelu ugovora koji se daje u podugovor |  |
| 5. | Cijena ponude bez poreza na dodanu vrijednost - brojkama |  |
| 6. | Iznos poreza na dodanu vrijednost – brojkama[[2]](#footnote-2) |  |
| 7. | Cijena ponude s porezom na dodanu vrijednost - brojkama |  |
| 8. | Rok valjanosti ponude: |  |
| 9. | Rok plaćanja: |  |
| 10. | Oznaka i datum ponude |  |

**Obavezno ispuniti sve stavke**

**Uz ponudbeni list dostavljamo popis svih sastavnih dijelova i priloga ponude (Sadržaj ponude) uvezanih slijedećim redoslijedom:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ponuditelj:**

(tiskano upisati ime i prezime osobe ovlaštene za zastupanje ponuditelja)

(potpis i pečat)

**Dodatak Ponudbenom listu**

**PODACI O ČLANOVIMA ZAJEDNICE GOSPODARSKIH SUBJEKATA**

(priložiti samo u slučaju zajednice gospodarskih subjekata[[3]](#footnote-3))

Naziv člana zajednice ovlaštenog za komunikaciju:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB[[4]](#footnote-4): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član zajednice je u sustavu PDV-a: DA / NE

Kontakt podaci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dio predmeta koji će izvršavati:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Količinski / vrijednosni / postotni dio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za člana zajednice gospodarskih subjekata:

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

2)

Naziv člana zajednice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB[[5]](#footnote-5): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član zajednice je u sustavu PDV-a: DA / NE

Kontakt podaci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dio predmeta koji će izvršavati:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Količinski / vrijednosni / postotni dio: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za člana zajednice gospodarskih subjekata:

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

# PRILOG II. Ogledni primjerak Izjave o nekažnjavanju

**I Z J A V A O N E K A Ž NJ A V A NJ U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime) (adresa stanovanja)

broj osobne iskaznice \_\_\_\_\_\_\_\_\_\_\_\_ izdane od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao član upravnog, upravljačkog ili nadzornog tijela imam ovlasti zastupanja, donošenja odluka ili nadzora gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod materijalnom i kaznenom odgovornošću izjavljujem za sebe, navedeni gospodarski subjekt te u ime i za račun svih osoba koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora navedenog gospodarskog subjekta, da nismo pravomoćnom presudom osuđeni za jedno ili više sljedećih kaznenih djela:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

**–** članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

da gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske nije pravomoćnom presudom osuđena za kaznena djela iz naprijed navedenih podtočaka od a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2025. godine.

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

1. Ako se radi o zajednici gospodarskih subjekata ispuniti Dodatak Ponudbenom listu [↑](#footnote-ref-1)
2. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno [↑](#footnote-ref-2)
3. Ponudi se može priložiti više obrazaca, ovisno o broju članova zajednice gospodarskih subjekata [↑](#footnote-ref-3)
4. Ili nacionalni identifikacijski broj prema zemlji sjedišta ponuditelja [↑](#footnote-ref-4)
5. Ili nacionalni identifikacijski broj prema zemlji sjedišta ponuditelja [↑](#footnote-ref-5)